****

**MERILA ZA OCENJEVANJE**

**2. VIO**

**4. IN 5. RAZRED**

**ŠOLSKO LETO: 2020/2021**

V aktivu 2. VIO se združujejo predmeti, ki jih predpisuje predmetnik za 4. in 5. razred, in sicer:

* SLOVENŠČINA,
* MATEMATIKA,
* DRUŽBA,
* NARAVOSLOVJE IN TEHNIKA,
* TUJI JEZIK ANGLEŠČINA,
* GOSPODINJSTVO,
* GLASBENA UMETNOST,
* ŠPORT,
* LIKOVNA UMETNOST.

Kriterije preverjanja in ocenjevanja sprotno pregledujemo in jih po potrebi tudi dopolnjujemo.

En izvod gradiva je pripravljen za učilnico.

**KRITERIJI OCENJEVANJA**

**PRAGOVI  PISNEGA  OCENJEVANJA**

|  |  |
| --- | --- |
| **ODSTOTKI** | **OCENA** |
| **100 %     -      90 %** | **odlično (5)** |
| **89 %      -      75 %** | **prav dobro (4)** |
| **74 %      -      60 %** | **dobro (3)** |
| **59 %      -      45 %** | **zadostno (2)** |
| **44 %      -      0 %** | **nezadostno (1)** |

|  |
| --- |
| **SLOVENŠČINA** |
| Način ocenjevanja  **USTNO:** teoretično znanje, branje, govorni nastop, obnova, odgovori na vprašanje, deklamacija pesmi.  **PISNO**: pravopisno in pravorečno znanje ter oblikoslovje, razumevanje umetnostnih in neumetnostnih besedil, samostojno tvorjenje besedil.  Splošni opisni kriteriji za vrednotenje ustnih in pisnih odgovorov (pisni izdelki – preizkusi znanja).  Pri odgovorih učencev in učenk (ustnih in pisnih) preverjamo in ocenjujemo:   * učenčevo razumevanje, globino razumevanja, * pravilnost izpeljave postopka, * njegovo natančnost, * izvirnost odgovorov (razlaga), * ali je odgovarjanje podprto s primeri, * prepričljivost argumentiranja (predstavi prepričljive in izvirne argumente, argumenti so ustrezni, njegovi, argumente posnema za drugimi). |
| **ODLIČNO (5):** Reprodukcija znanja je zelo jasna, nedvoumna. Učenec probleme posreduje na samosvoj način, navaja svoje primere, pojavljajo se izvirne zamisli. Razvija dialog z učiteljem, je prepričljiv in jasen, stvari medsebojno povezuje. |
| **PRAV DOBRO (4)**: Učenec točno dojame bistvo pojmov, navaja lastne primere, znanje je utrjeno, brez vrzeli. Napake so redke in manj pomembne, znanje je tudi pregledno. Učiteljevo pomoč uporabi le zato, da se bolje prilagodi zahtevam. |
| **DOBRO (3):** Reprodukcija znanja je približna in vključuje razumevanje snovi, vendar brez posebne globine in podrobnosti. Pojavljajo se vrzeli, primeri so navedeni samo po učbeniku in razlagi. |
| **ZADOSTNO (2):** S pomočjo učitelja in več podvprašanji odgovori na vprašanja. Razlaga, primeri in argumenti so skopi in revni, vendar vsebujejo bistvene elemente, na podlagi katerih je mogoče graditi nadaljnje znanje. Učenec snovi ne razume v celoti. Dosega minimalne standarde znanja. |
| **NEZADOSTNO (1):** Na vprašanja ne zna odgovoriti. Odgovori so nepovezani, zamenjuje pojme, primeri so neustrezni, učenec zgreši bistvo. Ne dosega minimalnih standardov znanja. |

|  |
| --- |
| **MERILA  ZA PREVERJANJE IN OCENJEVANJE GOVORNEGA NASTOPA:**   * ustreznost besedilne vrste, * vsebinsko ustreznost, poznavanje teme, količino informacij, * originalnost izbranega, * prepričljivost izvajanja (uvodna motivacija, dinamika pripovedi, nebesedna komunikacija), * jasnost izražanja, * besedni zaklad, * pravorečno pravilnost, * vtis na poslušalca, * dolžino govornega nastopa. |
| **ODLIČNO (5):** Učenec upošteva besedilno vrsto. Tema je vsebinsko bogata, izvirna, ustvarjalna, povezana. Pripovedovanje je jasno, zanimivo, naravno in jezikovno pravilno – knjižno. Učenec v celoti upošteva elemente govornega nastopa, tudi nebesedno komunikacijo. Nastop je dobro pripravljen, samozavesten, prepričljiv. |
| **PRAV DOBRO (4):** Učenec upošteva besedilno vrsto. Tema je vsebinsko skromnejša, a zanimivo podana. Argumenti so ustrezni, pripovedovanje je tekoče, razločno, z vmesnimi pogovornimi izrazi. V glavnem upošteva elemente govornega nastopa, ki je dobro pripravljen. Učinek na poslušalca je dober. |
| **DOBRO (3):** Učenec upošteva besedilno vrsto. Govorni nastop je krajši, nesistematičen, manj prepričljiv. Argumente učenec povzema po drugih. V govor vpleta tudi pokrajinsko govorico, podajanje je nepovezano (premori, mašila). |
| **ZADOSTNO (2):** Učenec značilnosti besedilne vrste ne upošteva v celoti. Tema je vsebinsko neprepričljiva, nepovezana. Povedi so skromno oblikovane, jezikovna sredstva so neprimerna, knjižni jezik se meša s pogovornim. Nastop je nezanimiv, neprepričljiv, ni dobro pripravljen. |
| **NEZADOSTNO (1):** Učenec ne upošteva značilnosti besedilne vrste. Nastop je nepripravljen, ne upošteva elementov in navodil za govorni nastop. |

|  |
| --- |
| **MERILA  ZA OCENJEVANJE PISNIH NALOG – (OPIS, SPIS, OBNOVA)** |
| **ODLIČNO (5):** Vsebina obnove, spisa je zanimiva, prepričljiva, besedno bogata, včasih tudi izvirna (izvirnost ni nujna) in vsebina v celoti ustreza naslovu. Upošteva zgradbo obnove spisa (uvod, jedro, zaključek) in piše v odstavkih. Upošteva vsebino glede na zgradbo spisa (v uvodu predstavi temo, v jedru govori o enem dogodku, na koncu zmore izpeljati ustrezne zaključke). Dogodki si sledijo v časovnem zaporedju. Obvlada slovnično pravilnost (velika začetnica, zapis besed, ločila). Napak skoraj ni. |
| **PRAV DOBRO (4):** Vsebina obnove ali spisa v celoti ustreza naslovu. Besedilo je prepričljivo. Upošteva ustrezno zgradbo obnove ali spisa (uvod, jedro, zaključek) in piše v odstavkih. Piše v časovnem zaporedju. Izražanje je slikovito, z manjšo izbiro bogatega besedišča, je tekoče, jasno, logično in jedrnato. Obvlada tudi večstavčne povedi. Besedilo vsebuje nekaj jezikovnih napak. |
| **DOBRO (3):** Vsebina obnove ali spisa v celoti ustreza naslovu. Zaporedje dogodkov v besedilu ni v celoti upoštevano. Uvod in jedro sta povezana, manjka smiselna povezava zaključka. Prevladuje smiselna povezava odstavkov, izražanje je v celoti logično, vendar pa je besedišče skromnejše. V besedilu so posamezne slovnične in pravopisne napake. |
| **ZADOSTNO (2):** Vsebina obnove ali spisa se v posameznih delih oddalji od naslova. V besedilu zaporedje dogodkov ni urejeno, zunanja zgradba ni v celoti ustrezna (uvod, jedro, zaključek). Besedišče je revno (to je ustaljeno, vsakdanje, neizvirno), izrazno je nasploh nerodno, stavki so preprosti. Precej je jezikovnih napak. |
| **NEZADOSTNO (1):** Vsebina obnove ali spisa ne ustreza naslovu (ali komajda ustreza).Besedilo je preprosto, vsebuje nebistvene podatke, zaporedje podatkov skozi celotno besedilo ni upoštevano. Besedilo ni niti vsebinsko niti zunanje ustrezno členjeno. Učenec ne obvlada oz. slabo obvlada tvorbo povedi. Veliko je osnovnih pravopisnih napak. |

|  |
| --- |
| **KRITERIJI ZA OCENJEVANJE BRANJA** |
| **ODLIČNO (5):** Učenec bere tekoče in z ustreznimi poudarki. Izgovorjava je razločna. Daljše besede bere brez zatikanja. Bere z razumevanjem. Z načinom branja motivira poslušalca. |
| **PRAV DOBRO (4):** Učenec bere tekoče, brez ustreznih poudarkov. Izgovorjava je razločna. Daljše besede bere nekoliko zatikajoče. Bere z razumevanjem. Z načinom branja delno motivira poslušalca. |
| **DOBRO (3):** Bere zatikajoče, brez ustreznih poudarkov. Izgovorjava je manj razločna. Daljše besede prebere s pomočjo črkovanja ali »vlečenja« glasov. Bere z delnim razumevanjem. Z načinom branja ne motivira poslušalca. |
| **ZADOSTNO (2):** Bere zatikajoče, brez poudarkov. Izgovorjava je pogosto nerazločna. Daljših besed ne prebere pravilno. Bere z minimalnim razumevanjem. Z načinom branja odvrača poslušalca. |
| **NEZADOSTNO (1):** Bere s črkovanjem, brez upoštevanja končnih ločil. Izgovorjava je nerazločna. Daljših besed ne prebere. Bere brez razumevanja besedila. |

|  |
| --- |
| **KRITERIJI ZA OCENJEVANJE DEKLAMACIJE** |
| **ODLIČNO (5):** Zna besedilo na pamet. Z glasom ponazori vsa ločila. Upošteva tempo in zvočnost pesmi. Deklamira sproščeno in s telesno govorico. Govor je tekoč, razločen in dovolj glasen. |
| **PRAV DOBRO (4):** Zna besedilo na pamet. Z glasom ne ponazori vseh ločil. Pri deklamiranju ne upošteva dovolj zvočnosti ali tempa pesmi. Deklamira sproščeno in s telesno govorico. Govor je tekoč, razločen in dovolj glasen. |
| **DOBRO (3):** Zna besedilo na pamet. Med deklamiranjem se nekajkrat ustavi. Z glasom ne ponazori ločil. Govor ni povsem tekoč, glasnost ni primerna. Deklamira manj sproščeno. |
| **ZADOSTNO (2):** Zna besedilo na pamet. Med deklamiranjem se velikokrat ustavlja, se mu zatika. Nadaljuje le s pomočjo učitelja. Z glasom ne ponazori ločil. Govor ni tekoč, glasnost ni primerna. Deklamira nesproščeno. |
| **NEZADOSTNO (1):** Besedila ne zna na pamet. |

|  |
| --- |
| **MATEMATIKA**  Ocenjujejo se pisni izdelki (pisni odgovori – preizkusi znanja) in ustni odgovori učencev (spraševanje).  Splošni opisni kriteriji za vrednotenje pisnih izdelkov (pisnih odgovorov) ter ustnih odgovorov (spraševanje): |
| **ODLIČNO (5)**  Učenci in učenke:   * matematične pojme razumejo in jih znajo razložiti, * - vsebine razložijo jasno, samostojno in jih povežejo z drugimi vsebinami, * - znanje znajo uporabiti v vsakdanjem življenju, pri praktičnih primerih, * - pridobljeno znanje samostojno uporabijo pri reševanju težjih problemskih nalog , problem uspešno analizirajo, * - so natančni pri računanju, pri reševanju nalog se ne motijo – so zanesljivi, * - pravilno in vešče uporabljajo geometrijsko orodje, izdelki so natančni. |
| **PRAV DOBRO (4)**  Učenci in učenke:   * - matematične pojme razumejo in jih znajo razložiti, * - vsebine razložijo jasno, z manjšo učiteljevo pomočjo, in jih povežejo z drugimi vsebinami, * - znanje znajo uporabiti v vsakdanjem življenju, pri praktičnih primerih, * - pridobljeno znanje samostojno uporabijo pri reševanju težjih problemskih nalog, problem delno uspešno analizirajo, * - so natančni pri računanju, pri reševanju nalog se redko motijo, * - pravilno uporabljajo geometrijsko orodje, izdelki so natančni. |
| **DOBRO (3)**  Učenci in učenke:   * - matematične pojme večinoma razumejo,  znajo razložiti njihove bistvene elemente, * - vsebine razložijo večinoma pravilno, z učiteljevim usmerjanjem in jih povežejo z nekaterimi drugimi vsebinami, * - znanje znajo uporabiti le pri nekaterih praktičnih primerih, * - pridobljeno znanje samostojno uporabijo pri reševanju lažjih problemskih nalog , težjih ne rešijo, * - so natančni pri računanju, pri reševanju nalog se včasih motijo, * - pravilno uporabljajo geometrijsko orodje, a izdelki niso vedno natančni. |
| **ZADOSTNO (2)**  Učenci in učenke:   * - matematične pojme razumejo delno, * - vsebine razložijo večinoma pravilno, z učiteljevim usmerjanjem, a jih ne povežejo z drugimi vsebinami, * - znanje je omejeno na reprodukcijo, ni povezave s praktičnimi primeri, * - pridobljeno znanje samostojno uporabijo pri reševanju enostavnih enostavnih nalog , pri njihovem reševanju so večinoma uspešni, * - so manj natančni pri računanju, pri reševanju nalog se včasih motijo, * - večinoma pravilno uporabljajo geometrijsko orodje, a izdelki niso natančni. |
| **NEZADOSTNO (1)**  Učenci in učenke:   * - matematičnih pojmov večinoma ne razumejo, ne znajo jih razložiti, * - vsebine razložijo le v delih, bistva ne zadenejo niti z učiteljevim usmerjanjem, * - znanje je omejeno na reprodukcijo, a je še ta pomanjkljiva, * - pridobljenega znanja ne uporabijo pri reševanju enostavnih nalog, pri njihovem reševanju so večinoma neuspešni, * - so nenatančni pri računanju, pri reševanju  nalog imajo težave z osnovnimi algoritmi, * - nepravilno uporabljajo geometrijsko orodje, izdelki niso natančni. |

|  |
| --- |
| **DRUŽBA**  Ocenjujejo se pisni izdelki in ustni odgovori učencev ter referati (oziroma seminarske naloge).  Splošni opisni kriteriji za vrednotenje pisnih izdelkov (pisnih odgovorov) ter ustnih odgovorov (spraševanje): |
| **ODLIČNO (5)**: Reprodukcija znanja je zelo jasna, nedvoumna. Učenec probleme posreduje na samosvoj način, pojavljajo se izvirne zamisli. Razvija dialog z učiteljem, je prepričljiv in jasen, stvari medsebojno povezuje, navaja primere iz svojega okolja. Družbeni pojav zna razložiti, navesti vzroke in posledice zanj. Aktivno sodeluje tudi pri pouku. |
| **PRAV DOBRO (4)**: Učenec točno dojame bistvo pojmov, navaja lastne primere, znanje je utrjeno, brez vrzeli. Napake so redke in manj pomembne, znanje je tudi pregledno. Učiteljevo pomoč uporabi le zato, da se bolje prilagodi zahtevam in lažje izpelje svojo zamisel. Družbene pojave zna razložiti, manj dosleden je pri navajanju vzrokov in posledic. Sodeluje pri pouku. |
| **DOBRO (3)**: Reprodukcija znanja vključuje razumevanje snovi, vendar brez posebne globine in podrobnosti. Pojavljajo se vrzeli, primeri so navedeni samo po učbeniku in razlagi. Znanje težje prenaša na druge primere, predvsem na tiste iz svojega okolja. Zna razložiti družbene pojave, ne pa njihovih vzrokov in posledic (oziroma le z izdatno učiteljevo pomočjo). |
| **ZADOSTNO (2)**: Učenec pozna osnovne pojme učne snovi. Družbene pojave razloži le delno, ne zna pojasniti njihovih vzrokov in posledic. |
| **NEZADOSTNO (1)**: Učenec ne pozna in ne razume osnovnih pojmov. Argumenti in primeri so neustrezni, izražanje je pomanjkljivo. Družbeni pojavi niso ustrezno argumentirani, vzrokov in posledic za njih ne zna navesti. |

|  |
| --- |
| **NARAVOSLOVJE IN TEHNIKA**  Ocenjujejo se pisni izdelki (pisni odgovori) in ustni odgovori učencev ter referati. Ocenjujejo se tudi praktični izdelki učencev.  Splošni opisni kriteriji za vrednotenje pisnih izdelkov (pisnih odgovorov) ter ustnih odgovorov (spraševanje): |
| **ODLIČNO (5)**  Učenci in učenke:   * - naravoslovne pojme in pojave razumejo, jih znajo razložiti, ustrezno primerjati s sorodnimi pojmi ali pojavi, * - vsebine razložijo jasno, samostojno in jih povežejo z drugimi vsebinami, * - znanje znajo uporabiti v vsakdanjem življenju, poiskati posplošitve in izjeme, * - pridobljeno znanje znajo uporabiti pri razlagi novega pojava, poiskati vzroke oz. posledice, * - prepričljivo utemeljijo lastne ideje, mnenja, hipoteze ali dvome, * - aktivno sodelujejo pri pouku, dajejo pobude za delo. |
| **PRAV DOBRO (4)**  Učenci in učenke:   * - naravoslovne pojave in pojme vsebinsko pravilno določijo in razložijo, manj ustrezno jih primerjajo s sorodnimi pojavi, * - vsebine razložijo večinoma samostojno in jasno ali z minimalno učiteljevo pomočjo, * - pridobljeno znanje znajo prenesti v vsakdanje življenje, znajo poiskati rešitev problema, * - odkrivajo bistvene značilnosti pojavov in razlike med njimi, manj so pozorni na podrobnosti * znajo predstaviti lastne ideje in mnenja, * - sodelujejo pri pouku, včasih dajejo tudi pobude. |
| **DOBRO (3)**  Učenci in učenke:   * - naravoslovne pojave in pojme vsebinsko prepoznajo in jih pravilno obnovijo, razložijo jih nepopolno, ne znajo jih primerjati s sorodnimi pojavi, pri tem občasno potrebujejo učiteljevo pomoč, * - vsebine razložijo nepopolno, omejijo se na vprašanja učitelja in sošolcev, * - pridobljeno znanje znajo uporabiti v stvarnem življenju, * - pojavov ne analizirajo, razložijo jih površno, * - ključne pojme znajo razumljivo razložiti, * - sodelujejo pri pouku, a ne dajejo pobud za delo. |
| **ZADOSTNO (2)**  Učenci in učenke:   * - naravoslovne vsebine obnovijo v minimalnem obsegu zahtevanega, znanje ustrezno uporabijo na že znanih primerih, pojmov in pojavov ne znajo razložiti oz. jih razložijo samo v minimalnem obsegu, * - pogosto potrebujejo pomoč pri razumevanju in povezovanju snovi z drugimi vsebinami, * - pridobljeno znanje le redko povezujejo s stvarnim življenjem, * - redko sodelujejo pri pouku. |
| **NEZADOSTNO (1)**  Učenci in učenke:   * - ne obnovijo v minimalnem obsegu zahtevanega, znanja ne znajo ustrezno uporabiti na že znanih primerih, * - ne znajo  povezovati snovi z drugimi vsebinami ali s stvarnim življenjem. |

|  |
| --- |
| **KRITERIJI ZA VREDNOTENJE PRAKTIČNIH IZDELKOV**  Splošni opisni kriteriji za vrednotenje praktičnih izdelkov: |
| **ODLIČNO (5)**  Učenci in učenke:   * - izdelajo izdelek v skladu z navodili, izdelek deluje (če je to predvideno), * - pri izdelavi so natančni, izdelek je estetski, * - pri praktičnem delu uporabijo teoretično znanje, samostojno rešijo tehnične probleme, pri delu so izvirni in domiselni, * - orodje uporabljajo ustrezno, ga ne poškodujejo, delovno okolje je vzorno urejeno, * - prepričljivo razložijo zgradbo in delovanje izdelka ter njegovo uporabnost, pri razlagi uporabljajo strokovne izraze. |
| **PRAV DOBRO (4)**  Učenci in učenke:   * - izdelajo izdelek v skladu z navodili, izdelek deluje (če je to predvideno), * - pri izdelavi so natančni, izdelek ima manjše estetske napake, * - pri praktičnem delu uporabijo teoretično znanje, samostojno rešijo večino tehničnih problemov, pri delu so večinoma  domiselni, * - orodje uporabljajo ustrezno, ga ne poškodujejo, delovno okolje je vzorno urejeno, * - razložijo zgradbo in delovanje izdelka ter njegovo uporabnost, pri razlagi uporabljajo večinoma strokovne izraze. |
| **DOBRO (3)**  Učenci in učenke:   * - izdelajo izdelek pretežno v skladu z navodili, izdelek deluje (če je to predvideno) z manjšimi napakami, * - pri izdelavi so manj natančni, izdelek ima estetske napake, * - pri praktičnem delu uporabijo teoretično znanje, večino tehničnih problemov rešijo s pomočjo sošolcev ali učitelja, * - orodje uporabljajo ustrezno, ga ne poškodujejo, delovno okolje je urejeno, * - razložijo bistvene elemente zgradbe in delovanja izdelka ter njegovo uporabnost, pri razlagi redko uporabljajo strokovne izraze. |
| **ZADOSTNO (2)**  Učenci in učenke:   * - izdelajo izdelek pretežno v skladu z navodili, izdelek deluje (če je to predvideno) z večjimi napakami, * - pri izdelavi niso natančni, izdelek ima estetske napake, * - pri praktičnem delu le redko uporabijo teoretično znanje, tehnične probleme rešijo s pomočjo sošolcev ali učitelja, * - orodje uporabljajo ustrezno, ga funkcionalno ne poškodujejo, delovno okolje je urejeno, * - razložijo nekatere elemente zgradbe in delovanja izdelka, pri razlagi ne uporabljajo strokovnih izrazov. |
| **NEZADOSTNO (1)**  Učenci in učenke:   * - ne izdelajo izdelka v skladu z navodili, izdelek ne deluje (če je to predvideno), * - pri izdelavi niso natančni, izdelek ima večje estetske napake, * - pri praktičnem delu ne uporabijo teoretičnega znanja, * - orodje uporabljajo neustrezno, ga poškodujejo, delovno okolje je neurejeno, * - ne znajo razložiti bistvenih elementov zgradbe in delovanja izdelka, pri razlagi ne uporabljajo strokovnih izrazov. |

|  |  |  |  |  |
| --- | --- | --- | --- | --- |
| **GOSPODINJSTVO**  Vsebinska znanja preverjam in ocenjujem sproti. Ocenjevanje je ustno, ocenjujejo se tudi plakati s predstavitvami, mapa tekstilnih materialov, prizadevnost in sodelovanje učencev pri pouku, domače delo ter prinašanje učnih pripomočkov. | | | | |
| **Kriteriji za ustno ocenjevanje** | | | | |
| **KRITERIJI** | **5**  **(odlično)** | **4**  **(prav dobro)** | **3**  **(dobro)** | **2**  **(zadostno)** |
| **RAZUMEVANJE** | Upošteva vse značilnosti. | Upošteva vse značilnosti, ni izvirnosti. | Upošteva bistvene značilnosti. | Problem razume pomanjkljivo in površno. |
| **RAZLAGA** | Natančno, samostojno, razloži. | Natančno razloži, napake so redke. | Razloži z dodatnimi vprašanji. | Razlaga je pomanjkljiva in nepopolna. |
| **PRIMERI** | Prepričljivi, izvirni, ilustrativni. | Prepričljivi, ilustrativni. | Lastni, deloma ustrezni, preprosti. | Pomanjkljivi, okorni, deloma ustrezni. |
| **SINTEZA IN INTERPRETACIJA INFORMACIJ** | Sinteza in interpretacija sta prepričljivi in učinkoviti, pokaže se izvirnost učenca. | Sinteza in interpretacija sta prepričljivi in učinkoviti, ne opazim pa izvirnosti. | Sinteza in interpretacija sta ustrezni, manjkajo pa bistveni, a lahko razvidni elementi. | Sinteza in interpretacija sta skromni, manjkajo razvidni elementi, ki pojasnjujejo problem. |
| **PREDSTAVITEV** | Prepričljiva, jasna, pristna. | Prepričljiva, jasna, a nekoliko manj nazorna. | Zatikajoča, a z bistvenimi podatki. | Pomanjkljiva, skromna, učenec se moti in popravlja, rabi pomoč. |

|  |  |  |  |  |
| --- | --- | --- | --- | --- |
| **KRITERIJI ZA OCENJEVANJE PLAKATOV S PREDSTAVITVAMI:** | | | | |
| **KRITERIJI** | **5 (odlično)** | **4 (prav dobro)** | **3  (dobro)** | **2 (zadostno)** |
| **ZBIRANJE INFORMACIJ**  **IN UREJANJE PODATKOV** | Natančno zbere informacije in pri tem uporablja  pisne vire. Slikovnega materiala je dovolj; je izviren in ustrezne velikosti. Zna izbrati bistvene podatke in jih oblikovati v celoto. | Zbere  informacije in pri tem uporablja pisane vire. Slikovnega materiala je dovolj, ne zasledimo pa izvirnosti. Zna izbrati bistvene podatke in jih oblikovati v celoto. | Pri zbiranju podatkov uporablja pisane vire. Slikovnega materiala je dovolj, vendar ni izviren. | Pri zbiranju podatkov uporablja pisne vire. Slikovni material je slabo izbran in ni primerne  velikosti. |
| **POZNAVANJE IN RAZUMEVANJE POJMOV** | Pozna in razume vse pojme, ki jih zna jasno podati sošolcem in jih povezati v celoto. | Pozna in razume vse pojme, ki jih zna v glavnem jasno podati sošolcem in jih povezati v celoto. | Pri izboru pojmov ima včasih težave. Premalo natančno pozna pojme, kar je odraz nenatančno opravljenega dela. | Opazi se slabo poznavanje pojmov,  manjka večina elementov za pojasnitev problema. |
| **IZDELAVA ZAKLJUČNEGA DELA (PLAKAT, POROČILO…)** | Samostojno oblikuje  razumljive zaključke. | Samostojno oblikuje razumljive zaključke, ne opazimo pa izvirnosti. | Izdelek  je estetski, vendar nedodelan. | Izdelek je izdelan slabo, zaključki pa so pomanjkljivi. |
| **PREDSTAVITEV REZULTATOV** | Poroča prosto, torej ne uporablja zapiskov. Zna jasno, zanimivo in razumljivo predstaviti rezultate opravljenega dela. | Poroča prosto in občasno uporablja zapiske. Zna zanimivo in razumljivo predstaviti rezultate opravljenega dela. | Pri predstavitvi so opazne napake. Je ustrezna,  vendar manj slikovita in nazorna. Včasih potrebuje našo pomoč. | Predstavitev je zelo nerazumljiva in premalo zanimiva. Besedni zaklad je skromen, strokovne terminologije ne uporablja. |

|  |  |  |  |  |
| --- | --- | --- | --- | --- |
| **GLASBENA UMETNOST**  Ocenjevanje je ustno. | | | | |
| **KRITERIJI** | **odlično (5)** | **prav dobro (4)** | **dobro (3)** | **zadostno (2)** |
| **PETJE** | Zna besedilo pesmi na pamet.  Petje je tonsko in ritmično pravilno.  Upošteva tempo in hitrost pesmi. Nastop je sproščen,  samozavesten,dovolj glasen in razločen. | Zna besedilo pesmi na  pamet. Petje  je ritmično tonsko,pravilno.  Ne upošteva dovolj tempa  in hitrosti pesmi. Nastop je sproščen,  vendar ne dovolj glasen in razločen. | Zna besedilo pesmi na pamet.  Pri petju se občasno zmoti,  ni ritmično in tonsko pravilno.  Ne upošteva dovolj tempa in  hitrosti pesmi. | Zna besedilo pesmi na pamet.  Petje ni ritmično in tonsko  pravilno, se  večkrat zmoti. |
| **PLES** | Pozna vse slike plesa in jih pravilno izvede  Pleše sproščeno, ritmično pravilno. Nastop je sproščen in samozavesten. | Pozna vse slike plesa in jih pravilno izvede.  Pleše sproščeno vendar ritmično  netočno, se  zmoti. | Pozna vse slike plesa in jih  izvede.  Ples je ritmično netočen , se  večkrat zmoti. | Pozna slike plesa in jih izvede.  Ples je ritmično  netočen, prehiteva ali zaostaja in se večkrat  zmoti. |
| **RITMIČNA SPREMLJAVA** | Spremljava je ritmično pravilna.  Nastop je samozavesten,  obvlada igranje na  inštrument, s katerim spremlja petje. Spremljava je  inovativna. | Spremljava je ritmično pravilna, vendar se ustavlja  med igranjem.  Obvlada inštrument, s  katerim spremlja igranje. Spremljava je zanimiva. | Spremljava ni ritmično  pravilna, vendar se nekajkrat  zmoti,prehiteva  petje, se ustavlja.  Spremljava je preprosta. | Spremljava ni ritmično točna.  Med igranjem se velikokrat ustavi in ne obvlada  inštrumenta, s katerim spremlja  petje. |

|  |  |
| --- | --- |
| **ŠPORT**  Ocenjujejo se športna in gibalna znanja. | |
| **ATLETIKA** | |
| **OCENA** | **OPISNIKI KRITERIJA** |
| **odlično**  **5** | Učenec-ka izvede osnovni element ali osnovne elemente tekoče in zanesljivo brez tehničnih napak. |
| **prav dobro**  **4** | Učenec-ka izvede osnovni element ali osnovne elemente tekoče in zanesljivo z manjšimi tehničnimi napakami v enem od strukturnih delov elementa (npr. pri zaletu, metu ali pri odrivu). |
| **dobro**  **3** | Učenec-ka izvede osnovni element ali osnovne elemente tekoče z manjšimi tehničnimi napakami v več strukturnih delih elementa (npr. pri zaletu, metu in odrivu) ali večjo tehnično napako v enem od strukturnih delov (npr. pri doskoku). |
| **zadostno**  **2** | Učenec-ka izvede osnovni element ali osnovne elemente z večjimi tehničnimi napakami. |
| **nezadostno**  **1** | Učenec-ka ne izvede enega ali več elementov, ki predstavljajo standard znanja iz učnega načrta. |

|  |  |
| --- | --- |
| **GIMNASTIKA Z RITMIČNO IZRAZNOSTJO** | |
| **OCENA** | **OPISNIKI KRITERIJA** |
| **odlično**  **5** | Učenec-ka izvede osnovni element ali povezavo elementov samostojno, tekoče in zanesljivo brez tehničnih in estetskih napak in doseže odlične vrednosti (točke) za izvedbo elementa ali povezavo elementov v vajo. V praksi uporabi pojem varovanje drugega in samovarovanje. |
| **prav dobro**  **4** | Učenec-ka izvede osnovni element ali povezavo elementov samostojno, tekoče in zanesljivo z manjšimi estetskimi napakami in doseže prav dobre vrednosti (točke) za izvedbo elementa ali povezave elementov v vajo. V praksi uporabi pojem varovanje drugega. |
| **dobro**  **3** | Učenec-ka izvede osnovni element ali povezavo elementov samostojno in tekoče z manjšimi tehničnimi in estetskimi napakami in doseže dobre vrednosti (točke) za izvedbo elementa ali povezave elementov v vajo. |
| **zadostno**  **2** | Učenec-ka izvede osnovni element ali povezavo elementov samostojno z večjimi tehničnimi oziroma estetskimi napakami ali v olajšanih okoliščinah (npr. s pomočjo strmine) in/ali v prilagojeni obliki - s pomočjo in doseže temeljne vrednosti (točke) za izvedbo elementa ali povezave elementov v vajo. |
| **nezadostno**  **1** | Učenec-ka ne izvede elementa ali njihove povezave, ki predstavlja standard znanja iz učnega načrta. |

|  |  |
| --- | --- |
| **MALE ŠPORTNE IGRE** | |
| **OCENA** | **OPISNIKI KRITERIJA** |
| **odlično**  **5** | Učenec-ka izvede celotno gibalno nalogo zanesljivo, tekoče, pravilno in skladno z navodili. |
| **prav dobro**  **4** | Učenec-ka izvede celotno nalogo skladno z navodili, vendar nekoliko manj zanesljivo oziroma z manjšimi pomanjkljivostmi v posameznem delu gibanja. |
| **dobro**  **3** | Učenec-ka izvede celotno nalogo skladno z navodili, zanesljivo in tekoče, vendar s pomanjkljivostmi v posameznem delu gibanja. |
| **zadostno**  **2** | Učenec-ka izvede celotno gibanje skladno z navodili, vendar s pomanjkljivostmi v posameznem delu gibanja. |
| **nezadostno**  **1** | Učenec-ka izvede gibalno nalogo neusklajeno z navodili oziroma naredi drugo izvedbo naloge od zahtevane. |

|  |
| --- |
| **LIKOVNA UMETNOST**  Ocenjujejo se praktični (likovni) izdelki učencev in njihovi ustni odgovori. |
| **ODLIČNO (5)**:  Učenec je pri izdelavi likovnega izdelka domiseln, prepričljiv in ustvarjalen, večinoma je izviren (izvirnost ni nujna), posamezni elementi likovnega izdelka se zlivajo v prepričljivo celoto. Likovni izdelek povsem ustreza likovni nalogi, likovni tehniki, likovnemu motivu ter specifičnim navodilom ob vsaki zadani likovni nalogi. Učenec pozna vse obravnavane likovne pojme, jih pravilno uporablja, svoj izdelek ali izdelke sošolcev zna likovno vrednotiti (s pravilno uporabo likovnih pojmov). Sodeluje in daje pobude pri delu, pri zastavljanju likovnih nalog ter pri vrednotenju izdelkov. |
| **PRAV DOBRO (4)**:  Učenec je pri izdelavi likovnega izdelka prepričljiv in ustvarjalen, izviren je pri oblikovanju posameznih delov likovnega izdelka (izvirnost ni nujna), posamezni elementi likovnega izdelka se zlivajo v celoto. Likovni izdelek v večjem delu ustreza likovni nalogi, likovni tehniki, likovnemu motivu ter specifičnim navodilom ob vsaki zadani likovni nalogi. Učenec pozna večino obravnavanih likovnih pojmov, večinoma jih pravilno uporablja, svoj izdelek ali izdelke sošolcev zna likovno vrednotiti (s pravilno uporabo nekaterih likovnih pojmov). Sodeluje in daje pobude pri delu, pri zastavljanju likovnih nalog ter pri vrednotenju izdelkov, a njegove pobude niso vedno pravilne (ne ustrezajo vedno zadani likovni nalogi). |
| **DOBRO (3)**:  Učenec je pri izdelavi likovnega izdelka manj prepričljiv in ustvarjalen, izviren je pri oblikovanju nekaterih manjših delov likovnega izdelka (izvirnost ni nujna), posamezni elementi likovnega izdelka se zlivajo v celoto. Likovni izdelek v večjem delu ustreza likovni nalogi, likovni tehniki, likovnemu motivu ter specifičnim navodilom ob vsaki zadani likovni nalogi. Učenec pozna nekatere obravnavane likovne pojme, večinoma jih pravilno uporablja, svoj izdelek ali izdelke sošolcev zna delno likovno vrednotiti (s pravilno uporabo nekaterih likovnih pojmov). Sodeluje pri delu, pri zastavljanju likovnih nalog ter pri vrednotenju izdelkov, a ne daje pobud. |
| **ZADOSTNO (2)**:  Učenec je pri izdelavi likovnega izdelka neprepričljiv in manj ustvarjalen, likovne rešitve so klišejske in neizvirne , posamezni elementi likovnega izdelka se ne zlivajo v prepričljivo celoto. A likovni izdelek v večjem delu še ustreza likovni nalogi, likovni tehniki, likovnemu motivu ter specifičnim navodilom ob vsaki zadani likovni nalogi. Učenec pozna le nekaj obravnavanih likovnih pojmov, večinoma jih pravilno uporablja, svoj izdelek ali izdelke sošolcev zna delno likovno vrednotiti (s pravilno uporabo nekaterih likovnih pojmov). Sodeluje v nekaterih fazah učne ure, a ne daje pobud. |
| **NEZADOSTNO (1)**:  Učenec je pri izdelavi likovnega izdelka neprepričljiv in ni ustvarjalen, likovne rešitve so klišejske in neizvirne, posamezni elementi likovnega izdelka se ne zlivajo v celoto. Likovni izdelek ne ustreza likovni nalogi ali specifičnim navodilom ob vsaki zadani likovni nalogi. Učenec ne pozna obravnavanih likovnih pojmov, svojega izdelka ali izdelkov sošolcev ne zna likovno vrednotiti. Pri pouku ne sodeluje. |
| **Samostojne naloge morajo biti opravljene do dogovorjenega datuma.** |

|  |
| --- |
| **ANGLEŠČINA**  **Kriteriji in pragovi pisnega ocenjevanja znanja (4. in 5. razred)**  Pri pisnem ocenjevanju so kriteriji znani. Pri preizkusu znanja se ocenjuje:   * *besedišče* * *slovnica (le kot poznavanje določenih pravil – npr. a/an)* * *razumevanje* * *preslikava besed* * *zapis besed* * *praktična raba jezika ( poimenovanja, pismo, dialogi, življenjske situacije, …)* * *besedni vrstni red* * *voden pisni sestavek* |
| **Pragovi pisnega preizkusa znanja so sledeči:**   |  |  | | --- | --- | | **90 - 100 %** | **ODLIČNO (ODL) 5** | | **79 - 89 %** | **PRAV DOBRO (PDB) 4** | | **64 – 78 %** | **DOBRO (DB) 3** | | **44 – 63 %** | **ZADOSTNO (ZD) 2** | | **0 - 43 %** | **NEZADOSTNO (NZD) 1** | |
| **OPISNI KRITERIJI ZA USTNO OCENJEVANJE ZNANJA – 4. RAZRED**  **ODLIČNO (5):**  Učenec ustrezno samostojno pripoveduje oz. aktivno sodeluje v pogovoru, govori tekoče, razumljivo, brez težav, prisotna so naravna zatikanja. Besedišče je raznoliko in ustrezno situaciji, občasno dodatno obogateno. Pravilno, jasno in razločno izgovarja. Znane strukture so rabljene skoraj brez napak, povedi so ustrezno povezane.  **PRAV DOBRO (4):**  Učenec govori ustrezno, z malo dodatnimi spodbudami, manjšo podporo učitelja, razumljivo in pretežno tekoče. Izgovorjava z manjšimi nepravilnostmi. Besedišče je ustrezno in znano, napačne rabe opazimo le izjemoma. Jezikovne napake so le občasne, povedi so ustrezno povezane.  **DOBRO (3):**  Učenec ima posamezne težave pri sporazumevanju, potrebuje veliko dodatnih spodbud, govori občasno nerazumljivo. Izražanje je občasno oteženo. Besedišče je ustrezno a preprosto, opazimo posamezne napačne rabe. Občasno napačno izgovarja besede. Omejen nabor jezikovnih sredstev, jezikovne napake so le občasne, povedi so ustrezno povezane.  **ZADOSTNO (2):**  Učenec govori pogosto neustrezno in nerazumljivo, netekoče, potrebuje stalne dodatne spodbude. Skromno in ponavljajoče besedišče, pogoste napake. Izgovorjava je težko razumljiva. Odziva se z veliko podporo učitelja. Zelo omejen nabor izraznih sredstev in slovničnih struktur. Veliko jezikovnih napak, povedi so redko povezane.  **NEZADOSTNO (1):**  Učenec govori pogosto neustrezno in nerazumljivo, netekoče, potrebuje stalne dodatne spodbude. Skromno in ponavljajoče besedišče, pogoste napake. Zelo omejen nabor izraznih sredstev in slovničnih struktur. Veliko jezikovnih napak, povedi so redko povezane. Ne zna se izražati in spraševati po znanih vsebinah. Premalo komunikacije za ocenjevanje.  **OPISNI KRITERIJI ZA USTNO OCENJEVANJE ZNANJA (5.RAZRED):**  **(Splošna sporazumevalna zmožnost, raba jezika = besedišče, slovnična pravilnost)**  **ODLIČNO (5):**  Učenec ustrezno samostojno pripoveduje oz. aktivno sodeluje v pogovoru, govori tekoče, razumljivo, brez težav, prisotna so naravna zatikanja. Besedišče je raznoliko in ustrezno situaciji, občasno dodatno obogateno. Pravilno, jasno in razločno izgovarja. Pogosta raba zahtevnejših jezikovnih struktur, znane strukture so rabljene skoraj brez napak, povedi so ustrezno povezane.  **PRAV DOBRO (4):**  Učenec govori ustrezno, z malo dodatnimi spodbudami, manjšo podporo učitelja, razumljivo in pretežno tekoče. Izgovorjava z manjšimi nepravilnostmi. Besedišče je ustrezno in znano, napačne rabe opazimo le izjemoma. Ustrezen nabor jezikovnih izraznih sredstev, jezikovne napake so le občasne, povedi so ustrezno povezane.  **DOBRO (3):**  Učenec ima posamezne težave pri sporazumevanju, potrebuje veliko dodatnih spodbud, govori občasno nerazumljivo. Izražanje je občasno oteženo. Besedišče je ustrezno a preprosto, opazimo posamezne napačne rabe. Občasno napačno izgovarja besede. Omejen nabor jezikovnih sredstev, jezikovne napake so le občasne, povedi so ustrezno povezane.  **ZADOSTNO (2):**  Učenec govori pogosto neustrezno in nerazumljivo, netekoče, potrebuje stalne dodatne spodbude. Skromno in ponavljajoče besedišče, pogoste napake. Izgovorjava je težko razumljiva. Odziva se z veliko podporo učitelja. Zelo omejen nabor izraznih sredstev in slovničnih struktur. Veliko jezikovnih napak, povedi so redko povezane.  **NEZADOSTNO (1):**  Učenec govori pogosto neustrezno in nerazumljivo, netekoče, potrebuje stalne dodatne spodbude. Skromno in ponavljajoče besedišče, pogoste napake. Zelo omejen nabor izraznih sredstev in slovničnih struktur. Veliko jezikovnih napak, povedi so redko povezane. Ne zna se izražati in spraševati po znanih vsebinah. Premalo komunikacije za ocenjevanje. |
| **OPISNI KRITERIJI OCENJEVANJA GOVORNIH NASTOPOV (5. RAZRED):**   1. **VSEBINA 0-5 TOČK**   **5** … Učenec izbere primerno vsebino, primerne težavnostne stopnje; vsebina ustreza predpisani temi. Učence predstavi bistvene podatke teme. Vsebina ima uvod, jedro in zaključek.; na koncu učenec preveri znanje in razumevanje sošolcev. Vsebino predstavi tako, da pritegne sošolce, da se ti ne dolgočasijo. Učence popolnoma ve, katero temo predstavlja. O temi ve tudi podatke, ki temo nadgradijo. Najprej predstavi bistvene podatke, ki jih nadgradi z dodatnimi podatki.  **4** … Vsebina je primerna, primerne težavnostne stopnje. Ustreza predpisani temi, vendar lahko malo odstopa od predpisane teme, čeprav morajo biti predstavljeni vsi bistveni podatki. Ima jedro, uvod in zaključek. Razumevanje sošolcev ni ustrezno preverjeno, vendar učenec kljub temu preveri razumevanje sošolcev. Vsebina je občasno suhoparna, vendar večina sošolcev sledi predstavitvi. Učenec popolnoma ve, katero temo predstavlja. O temi ve podatke, ki so bistveni za temo. Predstavi bistvene podatke.  **3** … Vsebina je delno neustrezna (prelahka). Ustreza predpisani temi z nekaj odstopanji vendar je predstavljena večina bistvenih podatkov za temo. Predstavljena je suhoparno; sošolci se dolgočasijo in samo delno sledijo temi, oz. vedo, kaj predstavlja sošolec. Učenec skače od enega podatka k drugemu, vendar ima besedilo kljub temu uvod, jedro in zaključek. Razumevanje sošolcev ni ustrezno preverjeno. Kljub temu učenec predstavi nekaj pomembnih podatkov o temi. Učenec ve katero temo predstavlja, vendar ima težave pri določanju bistvenih podatkov, zato predstavlja bistvene in nebistvene podatke kot enakovredne.  **2** … Vsebina je prelahka ali delno ne ustreza predpisani temi. Predstavitev je suhoparna, kratka in neustrezna. Učenčeva predstavitev nima uvoda, jedra in zaključka. Predstavitev je nekoherentna, predstavi sicer nekaj podatkov, ki se nanašajo na temo. Sošolci ne sledijo. Razumevanje sošolcev ni preverjeno. Učenec ima s svojo temo težave. Ne ve točno, kateri podatki so bistveni, zato predstavlja kar vse povprek.  **1** … Vsebina je popolnoma neustrezna. Učenec predstavi podatke, ki večinoma ne ustrezajo predpisani temi. Učenčeva predstavitev nima uvoda, jedra in zaključka. Predstavitev je nekoherentna. Sošolci ne sledijo in ne vedo, kaj učenec pred tablo predstavlja. Podatki večinoma ne ustrezajo temu, kar predstavlja. Učenec svoje teme ne razume. Predstavlja neke podatke, ki za temo niso bistveni oz. se ne nanašajo direktno na temo, čeprav so z njo na nek način povezani. Predstavi nekaj nebistvenih podatkov.  **0** … Učenec je tekst prepisal iz interneta ali knjige. Vsebina je neustrezna in ni na nivoju, ki naj bi ga dosegal učenec razreda, ki ga obiskuje. (npr. samo strokovno besedišče, ki ga učenec ne razume; ali pa besedišče, ki je pod minimalnimi standardi za njegovo stopnjo znanja). Učenec besedilo bere, besedila večinoma ne razume; ne ve kaj predstavlja. Iz besedila je razvidno, da učenec ni sam izdelal te naloge, ker je dobesedno prepisana/ ali so v njej strukture, ki jih učenec ne pozna oz. ne more poznati. Učenec ne zmore odgovoriti na vprašanja o svoji temi, ker je ne pozna.  (\*Če učenec besedilo bere, in ve o čem bere, lahko pri vsebini dobi maksimalno 2 točki!)   1. **SLOVNICA**   **5** … Učenec uporablja ustrezne slovnične strukture, ki so primerne njegovi stopnji. Slovnične strukture so večinoma pravilno rabljene.  **4** … Učenec uporablja ustrezne slovnične strukture, ki so primerne njegovi stopnji, Pojavljajo se manjše napake, vendar so slovnične strukture večinoma pravilno rabljene.  **3** … Učenec večinoma uporablja ustrezne slovnične strukture. Ponavljajo se napake, vendar te napake ne vplivajo na razumevanje besedila.  **2** … Učenec uporablja delno neustrezne slovnične strukture. Pojavljajo se večje napake, razumevanje je delno oteženo.  **1** … Učenec ne uporablja ustreznih slovničnih struktur. Strukture, ki bi jih moral poznati uporablja napačno, razumevanje je oteženo.  **0** … Učenec ne uporablja ustreznih slovničnih struktur. Govori besede brez ustreznih slovničnih struktur. Večino struktur uporabi narobe. Razumevanje je skoraj nemogoče.   1. **BESEDIŠČE**   **5** … Učenec uporablja ustrezno besedišče. Besedišče je bogato. Vse besedišče je pravilno rabljeno. Občasno uporabi nekaj težjega besedišča (višje stopnje kot je zahtevano), vendar ga razume in zna uporabiti pravilno.  **4** … Učenec uporablja ustrezno besedišče. Besedišče ni ponavljajoče. Vse besedišče njegove stopnje je pravilno rabljeno.; napačna raba besedišča se pojavlja samo pri besedišču, ki je težje od pričakovanega. Napačna raba besed ne presega 5% vsega rabljenega besedišča.  **3** … Učenec uporablja ustrezno besedišče. Besedišče je osnovno in občasno ponavljajoče. Občasno napačno uporablja besedišče. Razumevanje je redko obteženo.  **2** … Učenec uporablja prelahko besedišče. Besedišče je ponavljajoče. Pri rabi besedišča se pojavljajo napake, ki občasno otežujejo razumevanje.  **1** … Besedišče je zelo skromno in prelahko. Besede se ponavljajo. Pojavljajo se večje napake, ki otežujejo razumevanje. Pri številnih besedah ni jasen pomen besed.  **0** … Besedišče je popolnoma neustrezno. Učenec ne uporablja besed, ki bi ustrezale minimalnim standardom njegove stopnje znanja. Besede so večinoma rabljene napačno. Iz besedila se ne da razbrati, kaj bi učenec želel povedati.   1. **PREDSTAVITEV (0-3)**   **3** … Učenec uporablja ustrezna avdio-vizualna sredstva (PPT oz. plakat). Ta sredstva predstavijo bistvene podatke predstavitve; večinoma slike in ključne besede, ki pripomorejo k zanimivosti teme. Učenec je v predstavitev vložil veliko truda. Predstavitev ne sme vsebovati celotnih povedi.  **2** … Učenec pripravi primerno predstavitev. Vendar ni izluščil ključni besed, temveč so občasno zapisane celotne povedi, vendar ne na vseh »slide-ih«/vendar ne pri vseh primerih na plakatu.  **1** … Učenec ima avdio-vizualna sredstva, vendar ta sredstva ne pripomorejo k zanimivejši predstavitvi. So suhoparna. Besedilo je v celoti zapisano oz. kopirano na »slide«. Učenec nima plakata ali PPT, ima pa video, ali pesem.  **0** … Avdio-vizualnih sredstev ni.  Med Avdio-vizualna sredstva sodijo: PPT, plakat, učni ali delovni list, ali popestritev nastop z interpretacijo odlomka, z ustrezno glasbo, s slikovnim gradivom.   1. **GOVOR 0-5 TOČKE**   **5** … Učenec govori tekoče, zbrano in razumljivo. Prisotna so samo naravna zatikanja. Dobra izgovarjava.  **4** … Učenec govori tekoče. Občasno je rahlo raztresen. Pojavijo se zatikanja. Učenec ima dobro izgovorjavo. Občasne napake.  **3** … Učenec govori tekoče in razumljivo. Občasno se pojavljajo zatikanja pri predstavitvi. Izgovorjava je delno nepravilna.  **2** … Učenec govori tekoče z več zatikanji. Na list ne gleda. Občasno nepravilna izgovorjava, vendar je razumljiva.  **1** … Učencu se pri predstavitvi zatika, neprestano mora gledati na list; učenec pri predstavitvi ni sproščen. Izgovorjava je slaba.  **0** … Učenec večino besedila prebere.  **TOČKOVNIK GOVORNEGA NASTOPA:**  Možnih: 25 točk.   |  |  | | --- | --- | | **11 – 15,5** | **zadostno (2)** | | **16 – 19** | **dobro (3)** | | **19,5 – 22** | **prav dobro (4)** | | **22,5 – 25** | **odlično (5)** |   **\*\* Če učenec tekoče in razumljivo bere v angleškem jeziku, je lahko ocenjen s pozitivno oceno, največ zadostno. (Ker je to govorni nastop). Učenec, ki bere nerazumljivo, zatikajoče in ne ve, kaj bere, je ocenjen z negativno oceno, saj se na govorni nastop ni pripravil. Samo izdelava plakata oz. vizualne podpore, ni dovolj za pozitivno oceno, saj gre za govorni nastop.** |
| **ČASOVNA OMEJITEV GOVORNIH NASTOPOV:**  Govorni nastopi so časovno omejeni, glede na predhodno navodilo. Če govorni nastop traja manj kot polovico predvidenega časa, se oceni negativno. Če je krajši za 20% predvidenega časa, se ocena zniža za 1 oceno.  Če ima učenec daljši govorni nastop od predvidenega, se točke ne odbijejo. |

Merila za ocenjevanje so bila sprejeta na aktivu 2. VIO, dne 29. 8. 2019.